Guldkysten (DVD) - Laserdisken.dk - salg af DVD og Blu-ray film.
Udgivet 5. november 2015 af SF Film 1200930 / UPC# 7333018003095
Danmark - Farve - 115 min
Caroline Danica Curcic
Guvernør Morten Holst
Autrup Mikkel Hilgart
Året er 1836, og den unge botaniker Wulff bliver sendt et år til Afrika af den danske konge for at tilse arbejdet med en kaffeplantage. Bag sig har han sit livs store kærlighed, foran sig har han et eventyr, der vil føre ham ind i ukendt land, og som vil ændre hans unge liv for altid. Slavehandlen er for længst ophørt ved de danske handelsforter på Guldkysten, men da Wulff oplever, at hans plantager bliver hærget af de indfødte selv, føres han på sporet af en større konspiration, som viser sig at trække tråde helt ind i guvernementets inderste.
Brugerne skriver om Guldkysten:
Naturlyrik og civilisationskritik
Denciks film om "ulovlig" slavehandel på Guldkysten er interessant uden at være vellykket. Den henter sin cineastiske næring hos både Herzog og Malick uden at være så konsistent som disse forbilleder. Først og fremmest kommer Instruktøren ikke tæt nok på sin protagonist, der ender lige så todimensionalt, som i øvrigt alle andre figurer i filmen. Wulf, som vist er hentet fra Hansens "Slavernes kyst", ser ganske vist et og beretter et andet, men det er en dikotomi, som ikke udnyttes rent dramatisk.
Afrikanerne i filmen er ikke tillagt hverken vilje eller mæle, det kan der være en pointe i, men det er en disposition, der hele tiden truer med at vippe "budskabet" ud af balance.
Og hvad synes budskabet så i øvrigt at være? Ja, man tør vel foreslå, at den hvide mand i al sin kiggen indad ikke ænser afrikanerne og ikke begriber, at der findes andre kulturer på kloden. Og at den hvide mand trods en gryende interesse for naturen, ikke for alvor fatter, at kloden og dens indbyggere ikke er hans ejendom. Budskabet skitseres gennem en række skildrede modsætningsforhold, hvis betydning imidlertid aldrig indgår i dramaet, men blot optræder som især Wulfs VoiceOver i brevene til sin kæreste.
Det ER en anderledes dansk film, hvilket skal hilses velkomment. Den lægger sig op ad forlæg, så den næsten bliver en genrefilm, det skal instruktøren ikke klandres for.
Men når rulleteksterne toner frem, mærker man, at der kunne have været arbejdet en del mere med sagen, som nu blev lidt lang i spyttet og rusten i mælet.
Dansk Guiana
Det var godt at der kom en film om tiden efter Peter von Scholtens frigivelse af slaverne, så historieskrivningen ikke fremstår så lyserødt på den danske filmstrimmel som tilfældet ellers ville have været. Desværre blev det ikke en film der lagde særligt meget til rent kunstnerisk, selvom instruktøren gør en ærlig indsats. Han skæver en del til Herzog i sin beskrivelse af den dekadence som blev en konsekvens af opløsningen af kolonierne, men han slår så hårdt i klaveret under udførelsen, at det ender med at blive ufrivilligt komisk. Replikbehandlingen ligner desuden noget fra en underordnet amatørscene på landet, hvilket bestemt heller ikke hjælper. På positivsiden skal det så til gengæld indrømmes, at filmen er ganske smukt fotograferet og har sine øjeblikke, men hovedpersonen fremstilles nærmest som en helgen og ikke et menneske af kød og blod, hvilket ultimativt kuldsejler filmen. Men et interessant indspark og godt at den blev lavet - om ikke andet så for historieskrivningens skyld.
Anmeldt af Extract, Dyssegård 5. november 2015
Vi skriver 1836, slaveriet er ophævet i de danske kolonier. Officielt. Men der er langt fra København til den afrikanske guldkyst, som i dag hedder Ghana. Han opdager, at slaveriet lever i bedste velgående og kommer derved større magter på tværs. Han ender i fængsel på Guldkysten.Filmens bærende kraft, botaniker Wulff spilles udmærket af den norske Jacob Oftebro, der klarer den danske udtale fint. Nydelige billeder fra Afrikas guldkyst, men filmen holder ikke.
Ret din egen anmeldelse af Guldkysten - klik her
Start en debat om filmen Guldkysten - klik her
Start en debat om denne udgave af Guldkysten - klik her